 Midda kale taa waxaa inoo xiga, marka la yiraahdo waxaan u baahannahay wadooyin, isbitaallo, Iskuullo, warashado, meelo korontada laga dhaliyo, meelaha biyaha lagu nadiifiyo tabartii dhaqaale ee loo baahnaa ma haysanno, marka waxaan u baahannahay in tabartii dhaqaale midd aan heli karno ma ahane, midda kale saaxiibada Soomaaliya aan ka baadi goobno, masuuliyadeeda Labaad waxay tahay meesha iskaashiga caalamiga ah uu ka imaanayo in wixii aan qoranay ee qorshaha ahaa aan u raadinno taageero dhaqaale, dabcan howlo kale ayaa wasaaradda u dheer oo ay ka mid tahay anigane iga hor billaabatay oo ahaa in dadka Soomaaliya jooga qiyaas lagu sameeyo tiradooda, waana midd aan sii deynay sahankii qiyaasta, dood badanna ha dhaliyo, hadana waxaa nalaga rabaa inaan sameyno tira koob rasmi ah oo dadka Soomaaliyeed tiradooda inta ay la egtahay si rasmi ah u ogaanno, tii hore qiyaas bay ahayd, iyana waajibaadka wasaaradda u yaalla ayeey ka mid tahay. 